Zápisnica č. 9

zo zasadnutia  Komisie školstva, kultúry a športu Miestneho zastupiteľstva mestskej časti Bratislava – Ružinov zo dňa 9. 9.  2019

Prítomní: Ing. Marcela Kulifajová, PaedDr. Mária Barancová, p. Nikolaj Gečevský,    
                JUDr. Matúš Méheš, Mgr. Jozef Matúšek,  Ing. František Bolgáč, Mgr. Roman 
                Kyselica, p.Matúš Grznár
                
Neprítomní: p. Silvia Pilková ospr., Mgr. Boris Čechvala-ospr. 

 PROGRAM:
   
 1.   Otvorenie, privítanie členov komisie
 2.   Koncepcia rozvoja kapacít materských a základných škôl v mestskej časti Bratislava-Ružinov
 3.   Návrh VZN mestskej časti Bratislava-Ružinov č. ....../2019 zo dňa ..... 2019, ktorým sa 
       zriaďuje výdajná školská jedáleň, Banšelova 4, Bratislava
 4.   Návrh na schválenie dôvodu hodného osobitného zreteľa, týkajúceho sa nájmu nehnuteľného  majetku vo vlastníctve hl. mesta SR Bratislavy zvereného do správy mestskej časti Bratislava-Ružinov
 5.   Správa o plnení rozpočtu mestskej časti Bratislava-Ružinov za 1. polrok 2019
 6.   Rozbor činnosti a hospodárenia Knižnice Ružinov za I. polrok 2019
 7.   Rozbor činnosti a hospodárenia RŠK, p. o. za obdobie  od 1. 1. 2019 do 30. 6. 2019
 8.   Športové areály základných škôl,  činnosť RŠK v športových areáloch 
 9.   Výročná správa o hospodárení spoločnosti TVR a RE, s. r. o. za rok 2018
 10.  Rôzne      
 11.  Záver

K bodu 1:

Prítomných privítala a pracovné stretnutie otvorila Ing. Marcela Kulifajová, predsedníčka komisie. Členovia súhlasili s jednotlivými bodmi programu a ich poradím.

K bodu 2:

           Materiál predložil starosta MČ, Ing. Martin Chren. Dôvodmi vypracovania materiálu sú nedostatočná kapacita materských a základných škôl vzhľadom na rastúci počet detí a žiakov. Podal podrobnú informáciu o obsahu materiálu. Materiál sa delí sa                    na tri časti – Materská škola, Základná škola, Nájomné byty pre učiteľov.
           V nadväznosti na záujem o bývanie v Ružinove a záujem investorov o výstavbu pribudne v Ružinove veľa nových bytových jednotiek s mladými rodinami, a tým narastie i potreba zvyšovania kapacity materských a základných škôl. Preto je potrebné vypracovať predbežný odhad nárastu detí predškolského a školského veku a predpokladanú potrebu navýšenia kapacít materských a základných škôl. Za týmto účelom predloží MZ                         na schválenie návrh použitia finančných prostriedkov na vypracovanie prognózy vývoja obyvateľstva v Ružinove na najbližších 10 rokov Výskumným demografickým centrom. Predpokladá sa prírastok najmä v obvodoch Nivy, Trnávka a Prievoz.
        
         Materská škola – starosta uviedol, že počet momentálne neumiestnených  ružinovských detí vo veku 3 – 6 rokov by mala MČ pokryť zvyšovaním kapacít otvorením MŠ Borodáčova, MŠ Banšelova a rekonštrukciou MŠ Stálicová.
          Prítomných podrobne oboznámil s tromi navrhnutými  spôsobmi,  ktorými sa plánuje dobudovanie kapacít MŠ v Ružinove. Prebehlo by formou novostavby, prístavby alebo nadstavby v areáloch našich MŠ, odkúpením nových MŠ od investorov, ktorí stavajú nové bytové jednotky a v nich projektujú i priestory pre MŠ a napokon vlastnou výstavbou nových MŠ.
          Základné školy – vzhľadom na legislatívou danú rajonizáciu pri umiestňovaní detí do ZŠ je rozširovanie kapacitných možností škôl náročnejšie. Prepočtami údajov z predchádzajúcich školských rokov vzniká pre najbližších 5  rokov predpokladaná potreba vytvorenia 32 tried a umiestnenia 745 nových žiakov. Riešením je dostavanie objektov na vybraných školách. I tu uviedol možnosti vymenovaním vybraných objektov a  popísaním postupov realizácie rozšírenia kapacít ZŠ.
           Pozornosť venoval nedostatku zamestnancov v školách, hlavne učiteľov. Ako formu motivácie uviedol vybudovanie nájomných bytov bunkového typu rozšírením a prestavbou   existujúcich budov vo vlastníctve MČ  alebo využitím nebytových priestorov v správe Prvej ružinovskej. Priblížil a popísal jednotlivé objekty a práce, ktoré by bolo nutné na tento účel realizovať.
           V závere požiadal členov komisie, aby ho v prípade nejakých podnetov, ktoré by bolo vhodné doplniť do materiálu,  kontaktovali

          Komisia školstva, kultúry a športu  po prerokovaní  predložený materiál „Koncepcia rozvoja kapacít materských a základných škôl v mestskej časti Bratislava-Ružinov“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                         Za:  7

 K bodu 3:

       Materiál predložila Mgr. Kováčová. Informovala, že MČ požiada MŠVVaŠ SR o zmenu v sieti - o zaradenie elokovaného pracoviska, Banšelova 4, Materskej školy Piesočná 2 do siete škôl a školských zariadení so začatím činnosti od 1. 1. 2020. Súčasťou elokovaného pracoviska  bude i výdajná školská jedáleň.
       V súlade s platnou legislatívou zariadenie školského stravovania obec zriaďuje všeobecne záväzným nariadením. Po vydaní rozhodnutia MŠVVaŠ SR starosta vydá Zriaďovaciu listinu Výdajnej školskej jedálne, Banšelova 4, Bratislava.

      Komisia školstva, kultúry a športu  po prerokovaní  predložený materiál „Návrh VZN mestskej časti Bratislava-Ružinov č. ....../2019 zo dňa ..... 2019, ktorým sa zriaďuje výdajná školská jedáleň, Banšelova 4, Bratislava“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                         Za:  7

K bodu 4:

           Žiadosť o predĺženie nájomnej zmluvy na prenájom nebytových priestorov v pavilóne B ZŠ Pavla Marcelyho, Drieňová 16, Bratislava za účelom prevádzkovania súkromnej jedálne  predložila riaditeľovi školy p. Helena Blahová.
           Riaditeľ navrhol, aby nová nájomná zmluva bola uzatvorená so spoločnosťou HLZ s. r. o., Pri Hrubej lúke11, 841 01 Bratislava na dobu od 01. 01. 2020 do 31. 12. 2020 s úpravou nájmu z 0,-€ na 1, -€.  

         Komisia školstva, kultúry a športu  po prerokovaní  predložený materiál „Návrh na schválenie dôvodu hodného osobitného zreteľa, týkajúceho sa nájmu nehnuteľného  majetku
 vo vlastníctve hl. mesta SR Bratislavy zvereného do správy mestskej časti Bratislava-Ružinov“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                         Za:  7

K bodu 5:

             Správu o plnení rozpočtu predložila Ing. Lehotayová. Výsledok hospodárenia k 30. 6. 2019 odráža skutočný stav plnenia príjmov, ktorý  oproti upravenému rozpočtu je 38%. Celkové výdavky sa v prvom polroku naplnili len na 35, 4 %.
              V prehľade vysvetlila celkové výdavky a príjmy. Pozornosť venovala oblastiam spadajúcim do kompetencie Komisie školstva, kultúry a športu. Priblížila kultúrne podujatia pre Ružinovčanov, podujatia organizované mestskou časťou na základe rôznych príležitostí (Deň matiek, Deň učiteľov... ) Hovorila o dotáciách poskytnutých materským školám na osobné i prevádzkové náklady, o dotácii magistrátu, ktorú poskytuje mestskej časti na prenesený výkon štátnej správy zahrnutú v príjmovej časti rozpočtu, dotáciách poskytnutých na školské stravovanie, rozobrala čerpanie bežných výdavkov na prevádzku a údržbu škôl....Informovala o čerpaní kapitálových výdavkov do konca roka 2019.

Komisia školstva, kultúry a športu  po prerokovaní  predložený materiál „Správa o plnení rozpočtu mestskej časti Bratislava-Ružinov za 1. polrok 2019“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                         Za:  7

K bodu 6:

Riaditeľka Knižnice Ružinov informovala o hospodárení Knižnice Ružinov s kladným výsledkom. Zisk dosiahla  preplatkami na energiách, prekročením plánu výnosova úsporou a efektívnosťou v čerpaní náklado7. Priblížila organizované aktivity a podujatia. Konštatovala  nárast záujmu verejnosti o knihy a čítanie v prvom polroku 2019 o 36,96%.  

     Komisia školstva, kultúry a športu  po prerokovaní  predložený materiál „Rozbor činnosti a hospodárenia Knižnice Ružinov za 1. polrok 2019“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                          Za:  7

K bodu 7:

        Ing. Lenár, riaditeľ RŠK, p. o. stručne priblížil jednotlivé  činnosti, ktoré zabezpečuje a organizuje RŠK v súlade so zriaďovacou listinou. Hovoril o správe všetkých zverených zariadení, popísal spoluprácu so základnými a materskými školami. Informoval, že sa zväčšuje spolupráca s MŠ a ZŠ, ich zapojenosť do aktivít a podujatí stúpa. Rozobral hospodárenie  za 1. polrok roku 2019.

     Komisia školstva, kultúry a športu  po prerokovaní  predložený materiál „Rozbor činnosti a hospodárenia RŠK, p. o. za obdobie  od 1. 1. 2019 do 30. 6. 2019“

1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                          Za:  7

K bodu 8:

           Ing. Lenár informoval, že RŠK zmapoval areály všetkých ZŠ v zriaďovateľskej pôsobnosti. Skonštatoval, že vybavenie školských areálov a zabezpečovanie ich prevádzky je rôzne, čo prehľadne uviedol v materiáli. Na základe zistení navrhol výmenu opotrebovaného oplotenia za 3D oplotenie, prehodnotiť, prípadne vytvoriť nové miesta vstupov do areálu z viacerých smerov, osadiť prevádzkové poriadky, zrušiť sieť okolo multifunkčných ihrísk... V závere materiálu navrhol „metodiku činnosti a spolupráce“ v oblasti zabezpečenia technického stavu areálu, zabezpečenia poriadku a čistoty, bezpečnosti areálu. V areáloch, kde prevádzku zabezpečuje RŠK je vykonávaná pravidelná údržba. Pripustil alternatívu, aby RŠK zobralo do správy aj športové areály ostatných základných škôl, je nutné zabezpečiť súčinnosť školníka a zamestnanca RŠK. Zároveň odporučil vykonať prehodnotenie pracovnej náplne školníkov, nakoľko podľa neho najlepšie riešenie situácie vidí i v prípadnom zverení správy areálu školníkom. 

      Komisia požiadala Ing. Lenára o zaslanie zmlúv, ktoré sú uzatvorené medzi ZŠ a RŠK.

Je nutné dohodnúť stretnutie, na ktorom by sa otvorili zmluvy a upresnili  podmienky spolupráce, nakoľko niektoré školy vyjadrujú nespokojnosť s činnosťou RŠK v tejto oblasti.
      Komisia sa zaoberala i stavom detských ihrísk a pieskovísk v Ružinove.

       Na základe uvedeného Komisia školstva, kultúry a športu žiada prednostu MÚ MČ Bratislava-Ružinov:

1.  O zvolanie pracovného stretnutia  riaditeľov základných škôl, za účasti prednostu,  Ing. Lenára a riaditeľov  ZŠ (pripravia si pripomienky a podnety k zmluvám)    
                                                                                                     Termín: začiatok októbra.

 2. Požiadať vedúcu odboru životného prostredia o predloženie  pasportu detských ihrísk a pieskovísk v Ružinove – i neoficiálnych (správa a údržba, majetkovo-právne vysporiadanie objektov) 
                                                                                                 Termín: do 30. októbra 2019

Hlasovanie:   Prítomní:  7
          	                          Za:  7

K bodu 9:

      Materiál predložila PaedDr. Barancová. Informovala, že spoločnosť naďalej spolupracuje s magistrátom, bola ukončená rekonštrukcia štúdia. Vývoj hlavných ukazovateľov činnosti za sledované obdobie je porovnaný s totožným obdobím roku 2017. Tým je možné detailne porovnať výnosy a náklady v sledovaných obdobiach. Hospodársky výsledok TVR a RE za obdobie minulého roka – rok 2018  predstavuje stratu  27 192, 00 €.
                
     Komisia školstva, kultúry a športu  predložený materiál  „Výročná správa o hospodárení spoločnosti TVR a RE, s. r. o. za rok 2018“prerokovala a

  1.)   berie na vedomie

  2.) odporúča schváliť
     predložený materiál v MZ MČ Bratislava-Ružinov

           Hlasovanie:   Prítomní:  7
          	                                    Za:  7     

K bodu 10:

      Komisia na základe informácií zo zasadnutia Rady školy pri ZŠ Mierová podáva zriaďovateľovi návrh, aby boli  pre školy určený dvaja IT pracovníci (možno zamestnanci MÚ), ktorí by im dokázali v prípade potreby promptne pomôcť/odstrániť problém.

K bodu 11:

Pracovné stretnutie ukončila Ing. Kulifajová. Konalo sa v čase 14.30 – 17:50 hod. 

                                                                                                Ing. Marcela Kulifajová v. r.
                                                                                                  predsedníčka komisie

V Bratislave  11. 9. 2019
Zapísala: Mgr. J. Lukáčová v. r.